میانمار-دا حربی چئوریلیشه و سئچیلمیش حکومت عضو‌لرینین حبس ائدیلمه‌سینه اعتراض اولا‌راق کئچیریلن نوماییش‌لرده تهلوکه‌سیزلیک قوه‌لری‌نین سلاحلی موداخیله‌سی نتیجه‌سینده اؤلن‌لرین سایی 751-ا چیخیب.
سیاسی محبوس‌لارا یاردیم تشکیلاتی‌نین (AAPP) یاییملادیغی گونده‌لیک راپورا گؤره، سون 24 ساعات عرضینده اؤلکه‌ده داها 6 نفر هلاک اولوب.
عمومی جان ایتکی‌سی‌نین 751 اولدوغو، 3 مین 431 نفرین نظارته آلیندیغی قئید ائدیلیب.
1159  نفر باره‌سینده گوز آلتی تدبیری‌نین هله ده داوام ائتدیگی بیلدیریلیب.
دیگر طرف‌دن، حربی چئوریلیشه قارشی نوماییش‌لری دستکله‌ین میانمار یازیچی‌سی و ژورنالیست تو تو تانین حبس ائدیلدیگی اؤیرنیلیب.
"میانمار Now" " سایتینا آچیقلاما وئرن عائله عضو‌لری تهانین 18 یاشینداکی اوغلو ایله بیرلیکده 24 آوریلده گئجه یاری‌سی یانگونون تانلین بؤلگه‌سیندکی ائوینده ساخلانیلدیغینی بیلدیریب‌لر.
یاخین‌لاری تانین هارادا ساخلانیلدیغینی بیلمه‌دیک‌لرینی آچیقلاییب‌لار.
